আলোচনা সভায় বক্তারা বলেন, আজ থেকে ৪২ বৎসর পূর্বে মজলুম জননেতা মওলানা ভাসানী নদী আগ্রাসনের বিরুদ্ধে যে ঐতিহাসিক লংমার্চ করেছিলেন তার সেই অবদান জাতি আজও শ্রদ্ধার সাথে স্মরণ করছে। প্রতিবেশী রাষ্ট্রের নদী আগ্রাসনের কর্মকান্ডের মাধ্যমে বাংলাদেশকে মরুভূমিতে পরিণত করা এবং পরিবেশের ভারসাম্য বিনষ্ট করার গভীর ষড়যন্ত্রের বিরুদ্ধে মওলানা ভাসানী ফারাক্কা লংমার্চের মাধ্যমে ভারতীয় সরকারের কাছে এদেশের আপামোর জনসাধারণের প্রতিবাদের বার্তা পৌছে দিয়েছিলেন। কিন্তু আজ অবদি প্রতিবেশী রাষ্ট্র হিসেবে ভারত এসব প্রতিবাদে কর্ণপাত না করে একের পর এক নদী আগ্রাসনের মাধ্যমে স্বাধীন বাংলাদেশের জীববৈচিত্র এবং জলবায়ূ ধ্বংসের হীন কর্মকান্ড চালিয়ে যাচ্ছে।